21.11.2022 г.
BG
Официален вестник на Европейския съюз
L 300/15
капацитет, научни изследвания и взаимодействие, които i) ще увеличат капацитета в рамките на световната гражданска ИИ общност за включване и преодоляване на рисковете за мира и сигурността, свързани с отклоняването на граждански ИИ и злоупотребата с него от безотговорни участници чрез процеси за отговорни иновации; и ii) ще укрепят връзката между усилията за смекчаване на риска в областта на отговорния ИИ в гражданската сфера и усилията, които вече са в ход в общността за разоръжаване, контрол на оръжията и неразпространение на оръжия на междуправителствено равнище.
От решаващо значение е, че те не възнамеряват да установяват нови стандарти, принципи или разпоредби, нито да се намесват по друг начин в области от компетентността на държавите.
Вместо това те възнамеряват да развият граждански усилия за отговорни иновации, за да включат рисковете за мира и сигурността, породени от отклоняването на граждански ИИ и злоупотребата с него от безотговорни участници, и да осигурят образование относно съществуващите съответни междуправи­ телствени усилия.
За да достигнат ефективно до гражданската ИИ общност и да ѝ окажат въздействие, проектите прилагат подход, основан на три направления, който има за цел: а) взаимодействие с преподавателите — работа с избрани преподаватели и съставители на академични учебни програми относно разработването и популяризирането на образователни материали, които могат да се използват за интегриране в обучението на бъдещи специалисти в областта на ИИ (например в рамките на курсове по етика на ИИ и отговорни иновации) на въпроса за рисковете за мира и сигурността, произтичащи от отклоняването на граждански научни изследвания и иновации в областта на ИИ и злоупотребата с тях от страна на безотговорни участници; б) взаимодействие със студентите — запознаване на избрани студенти в областта на науките, технологиите, инженерството и математиката (НТИМ) от цял свят с начините за идентифициране на рисковете за мира и сигурността, породени от отклоняването на граждански разработки на ИИ и злоупотребата с тях от страна на безотговорни участници, тяхното предотвратяване или намаляване в процеса на научните изследвания и иновациите или чрез други процеси на управление; и в) взаимодействие със сектора на ИИ — работа с професионални сдружения и органи по стандартизация като Института на електроинженерите и инженерите по електроника (IEEE) за i) разпространение на адаптирани образователни материали и дейности за сътрудничество сред техническите специалисти; ii) подкрепа за положителното използване на ИИ за целите на мира и сигурността; и iii) улесняване на диалога и обмена на информация между експерти от академичните среди, частния и държавния сектор относно начините за намаляване на риска от отклоняване на граждански научни изследвания и иновации в областта на ИИ и злоупотреба с тях от страна на безотговорни участници.
Този подход позволява на проектите да достигнат до ИИ общността на всички равнища, включително не само настоящите специалисти, но и бъдещите поколения.
Той също така дава възможност за взаимодействие между академичните среди, промишлеността и други сектори и подкрепя устойчивостта на бъдещите усилия чрез създаване на мрежи, които излизат извън тези граници.
Целта на проектите е да се използват и обединяващата сила и опит на SIPRI и UNODA, за да се окаже въздействие върху ИИ общността в световен мащаб, а не само върху заинтересованите страни от ЕС.
SIPRI и UNODA са в изключителната позиция да могат да достигнат до участниците в областта на ИИ от цяла Африка, Азиатско-тихоокеанския регион, Европа и Северна и Южна Америка и да улеснят взаимодействието между тях.
И двете организации имат опит и в други области на науките и технологиите, изправени пред сходни предизвикателства на двойна употреба и разпространение, включително биотехнологиите.
Стремежът е проектите да се възползват и от съществуващите условия в рамките на Европейския съюз, като а) наличието на напреднали процеси относно отговорния ИИ с участието на множество заинтересовани страни; б) високото равнище на ангажираност и експертен опит по въпросите на разоръжаването, контрола върху оръжията и неразпространението в ЕС; в) разнообразието от връзки на академичните и научноизследователските организации и организациите от частния сектор в ЕС с други региони, по-специално в Глобалния Юг, което също ще бъде основна цел за взаимодействие; и г) многообразието от националности на студентите, преподавателите и инженерите в университетите, научноизследователските институти и частния сектор.
Приобщаването ще бъде основно съображение за провеждането на дейностите по проектите.
За да се подкрепи ефективно ИИ общността, в проектите се отчита, че тази общност се състои от широк спектър участници, и по-специално, че а) полът е изключително важен фактор.
Поради тази причина равенството между половете ще бъде интегрирано в съответствие със стратегиите в цялостната система на ООН за интегриране на принципа на равенство между половете и равноправие.
Участието на жените във всички дейности по проекта ще бъде насърчавано и изисквано; и б) през цялото време ще се практикува приобщаването на хората с увреждания и разумното приспособяване към нуждите.
Това ще включва преодоляване на пречките пред участието на хората с увреждания, както и гарантиране, че се предприемат стъпки за взаимодействие с хората с увреждания и за улесняване на представянето по същество на техните гледни точки и опит.